মণিকর্ণিকা: দ্য কুইন অব ঝাঁসি () হল রাধা কৃষ্ণ জগরলামুদি পরিচালিত ২০১৯ সালের ভারতীয় হিন্দি ভাষার ঐতিহাসিক নাট্যধর্মী চলচ্চিত্র। ঝাঁসির রানী লক্ষ্মীবাঈয়ের জীবনীর ভিত্তিতে নির্মিত। ছবিটির চিত্রনাট্য রচনা করেছেন কে. ভি. বিজয়েন্দ্র প্রসাদ এবং প্রযোজনা করেছে জি স্টুডিওজ, কমল জৈন ও নিশান্ত পিত্তি। এতে নাম ভূমিকায় অভিনয় করেছেন কঙ্গনা রানাওয়াত।  ২০১৯ সালের ২৫শে জানুয়ারি প্রেক্ষাগৃহে মুক্তির পূর্বে ভারতের রাষ্ট্রপতি রামনাথ কোবিন্দের বাসভবনে চলচ্চিত্রটির একটি বিশেষ প্রদর্শনী অনুষ্ঠিত হয়। চলচ্চিত্রটির দেখার পর রাষ্ট্রপতি সকল শিল্পী ও কলাকুশলীদের সাথে কুশল বিনিময় করেন। ২৫শে জানুয়ারি চলচ্চিত্রটি হিন্দি, তামিল ও তেলুগু ভাষায় বিশ্বব্যাপী ৫০টি দেশে ৩৭০০টি পর্দায় মুক্তি দেওয়া হয়। চলচ্চিত্রটি আন্তর্জাতিক বাজারে ভালো ব্যবসা করে। পাশাপাশি এটি ইতিবাচক সমালোচনামূলক পর্যালোচনা অর্জন করে। চলচ্চিত্রটি বুচেওন ইন্টারন্যাশনাল ফ্যান্ট্যাস্টিক ফিল্ম ফেস্টিভ্যালে প্রদর্শনের জন্য নির্বাচিত হয়।  কুশীলব   কঙ্গনা রানাওয়াত - রানী লক্ষ্মীবাঈ (মণিকর্ণিকা ওরফে মনু)  মোহাম্মদ জিশান আইয়ুব - সদাশিব  অতুল কুলকার্নি - তান্তিয়া তোপে  যীশু সেনগুপ্ত - গঙ্গধর রাও  রিচার্ড কিপ - জেনারেল হিউ রোজ  সুরেশ ওবেরয় - দ্বিতীয় বাজিরাও  ড্যানি ডেঞ্জোংপা - গুলাম গাউস খান  এডওয়ার্ড সনেনব্লিক - ক্যাপ্টেন গর্ডন  বৈভব তাতোয়াবাদী - পূরণ সিং  অঙ্কিতা লোখান্ডে - জলকারিবাঈ  যশ টঙ্ক - রাও তুলারাম  আর. ভক্তি ক্লেইন - লর্ড ক্যানিং  মিষ্টি চক্রবর্তী - কাশিবাঈ  উন্নতি দবরা - মুন্ডার  রবি প্রকাশ - গোয়ালিয়রের রাজা শিন্দিয়া  রাজিব কচরু - গুল মোহাম্মদ  নিহার পান্ড্যা - রাও সাহেব পেশওয়া  তাহের শাব্বির - সংগ্রাম সিং  কুলভূষণ খরবন্দা - দীক্ষিত জী  মনিষ ওয়াধবা - মরোপান্ত  নলনিশ নীল - তীর সিং  প্রচারণা ও মুক্তি ২০১৮ সালের ১৫ই আগস্ট চলচ্চিত্রটির প্রথম পোস্টার প্রকাশিত হয়। ২রা অক্টোবর একটি ছোট দাপ্তরিক টিজার প্রকাশ করা হয়। ১৮ই ডিসেম্বর চলচ্চিত্রটির দাপ্তরিক ট্রেইলার প্রকাশিত হয়। ২০১৯ সালের ৪ঠা জানুয়ারি হিন্দির পাশাপাশি তামিল ও তেলুগু ভাষারও প্রেক্ষাগৃহে ব্যবহার উপযোগী পোস্টার প্রকাশিত হয়। মণিকর্ণিকা: দ্য কুইন অব ঝাঁসি-এর তেলুগু ও তামিল ট্রেইলার একই সাথে হায়দ্রাবাদ ও চেন্নাই থেকে ৪ঠা জানুয়ারি প্রকাশিত হয়।  মণিকর্ণিকা: দ্য কুইন অব ঝাঁসি-এর দাপ্তরিক সঙ্গীত প্রকাশিত হয় ২০১৯ সালের ৯ই জানুয়ারি। একই দিনে "বিজয়ী ভব" শীর্ষক গানটির ভিডিও প্রকাশিত হয়। ২০১৯ সালের ১১ই জানুয়ারি ইউটিউবে চলচ্চিত্রটির অডিও গানের পূর্ণ জুকবক্স প্রকাশিত হয়। জি স্টুডিওজের ফেসবুক পাতায় দর্শকদের জন্য চলচ্চিত্রটির সংলাপ ও বিশেষ দৃশ্যাবলির ছোট ভিডিও টিজার পোস্ট করা হয়।  মুক্তি ভারতের কেন্দ্রীয় চলচ্চিত্র সার্টিফিকেশন বোর্ড চলচ্চিত্রটিকে ইউএ (১২ বছরের কম বয়সী শিশুদের জন্য নির্দেশাবলি) সার্টিফিকেট প্রদান করে। চলচ্চিত্রটি ২০১৯ সালের ২৫শে জানুয়ারি মুক্তি পায়। এর দৈর্ঘ্য ১৪৮ মিনিট। চলচ্চিত্রটি হিন্দি, তামিল ও তেলুগু ভাষায় বিশ্বব্যাপী ৫০টি দেশে ৩৭০০টি পর্দায় মুক্তি দেওয়া হয়।  তথ্যসূত্র  বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র বিষয়শ্রেণী:চলচ্চিত্রে ভারতের ইতিহাস বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:শঙ্কর-এহসান-লায় সুরারোপিত চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র বিষয়শ্রেণী:১৮৫৭-এর ভারতীয় বিদ্রোহ সম্পর্কে চলচ্চিত্র বিষয়শ্রেণী:১৮৫০-এর দশকের পটভূমিতে চলচ্চিত্র বিষয়শ্রেণী:রাণী লক্ষ্মীবাঈয়ের সাংস্কৃতিক চিত্রায়ণ বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:ঐতিহাসিক মহাক্যাবিক চলচ্চিত্র বিষয়শ্রেণী:ভারতীয় রাজার সাংস্কৃতিক চিত্রায়ণ বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:২০১৯-এর জীবনীমূলক নাট্য চলচ্চিত্র